สรุปภาวะตลาดต่างประเทศ ประจำวันที่ 21 ส.ค. 2563
สรุปภาวะตลาดต่างประเทศ ประจำวันที่ 21 ส.ค. 2563
24 ส.ค. 2563

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (21 ส.ค.) ขณะที่ดัชนี S&amp;P500 และ Nasdaq ปิดที่ระดับสูงสุดเป็นประวัติการณ์ โดยได้แรงหนุนจากการพุ่งขึ้นของหุ้นแอปเปิล และการเปิดเผยข้อมูลเศรษฐกิจที่แข็งแกร่งของสหรัฐ
ดัชนีเฉลี่ยอุตสาหกรรมดาวโจนส์ปิดที่ 27,930.33 จุด เพิ่มขึ้น 190.60 จุด ,+0.69%, ดัชนี S&amp;P500 ปิดที่ 3,397.16 จุด เพิ่มขึ้น 11.65 จุด, +0.34% และดัชนี Nasdaq ปิดที่ 11,311.80 จุด เพิ่มขึ้น 46.85 จุด, +0.42%
 
ตลาดหุ้นยุโรปปิดปรับตัวลงเมื่อวันศุกร์ (21 ส.ค.) เนื่องจากนักลงทุนวิตกเกี่ยวกับการฟื้นตัวทางเศรษฐกิจที่ชะงักงันของยูโรโซน หลังการเปิดเผยข้อมูลเศรษฐกิจที่อ่อนแอของประเทศในยุโรป นอกจากนี้ นักลงทุนยังกังวลเกี่ยวกับจำนวนผู้ติดเชื้อโควิด-19 ที่เพิ่มขึ้นในยุโรปด้วย ซึ่งอาจจะส่งผลกระทบกับกิจกรรมทางธุรกิจอีกครั้ง
ดัชนี Stoxx Europe 600 ลดลง 0.15% ปิดที่ 365.09 จุด
ดัชนี DAX ตลาดหุ้นเยอรมนีปิดที่ 12,764.80 จุด ลดลง 65.20 จุด, -0.51%, ดัชนี CAC-40 ตลาดหุ้นฝรั่งเศสปิดที่ 4,896.33 จุด ลดลง 14.91 จุด, -0.30% และดัชนี FTSE 100 ตลาดหุ้นลอนดอนปิดที่ 6,001.89 จุด ลดลง 11.45 จุด, -0.19%
 
ตลาดหุ้นลอนดอนปิดลบเมื่อวันศุกร์ (21 ส.ค.) โดยถูกกดดันจากความวิตกครั้งใหม่ว่า อังกฤษจะสามารถหลีกเลี่ยงการถอนตัวออกจากสหภาพยุโรป (EU) แบบไร้ข้อตกลงได้หรือไม่ภายในสิ้นปีนี้
ดัชนี FTSE 100 ตลาดหุ้นลอนดอนปิดที่ 6,001.89 จุด ลดลง 11.45 จุด หรือ -0.19%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (21 ส.ค.) เนื่องจากนักลงทุนยังคงวิตกเกี่ยวกับแนวโน้มความต้องการใช้น้ำมัน ขณะที่การแพร่ระบาดของโรคโควิด-19 ยังคงถ่วงการฟื้นตัวของเศรษฐกิจ
สัญญาน้ำมันดิบ WTI ส่งมอบเดือนต.ค. ลดลง 48 เซนต์ หรือ 1.1% ปิดที่ 42.34 ดอลลาร์/บาร์เรล แต่บวกขึ้น 0.1% ในรอบสัปดาห์นี้
สัญญาน้ำมันดิบเบรนท์ส่งมอบเดือนต.ค. ลดลง 55 เซนต์ หรือ 1.2%, ปิดที่ 44.35 ดอลลาร์/บาร์เรล และลดลง 1% ในรอบสัปดาห์นี้
 
สัญญาทองคำตลาดนิวยอร์กปิดปรับตัวขึ้นเล็กน้อยเมื่อวันศุกร์ (21 ส.ค.) หลังลดลง 2 วันติดต่อกัน โดยราคาทองได้แรงหนุนจากการเข้าซื้อสินทรัพย์ปลอดภัยท่ามกลางความวิตกเกี่ยวกับผลการเลือกตั้งในสหรัฐ และการแพร่ระบาดอย่างต่อเนื่องของโรคโควิด-19
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 0.5 ดอลลาร์ หรือ 0.1% ปิดที่ 1,947 ดอลลาร์/ออนซ์ แต่ยังคงลดลง 0.1% ในรอบสัปดาห์นี้
สัญญาโลหะเงินส่งมอบเดือนก.ย. ลดลง 41.5 เซนต์ หรือ 1.53% ปิดที่ 26.732 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 0.8 ดอลลาร์ หรือ 0.09% ปิดที่ 926.1 ดอลลาร์/ออนซ์
ส่วนสัญญาพัลลาเดียมส่งมอบเดือนก.ย. ลดลง 6.60 ดอลลาร์ หรือ 0.3% ปิดที่ 2,180.30 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (21 ส.ค.) โดยได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวขึ้น 0.48% แตะที่ 93.2489 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 105.81 เยน จากระดับ 105.77 เยน, แข็งค่าเมื่อเทียบกับฟรังก์สวิส ที่ระดับ 0.9122 ฟรังก์ จากระดับ 0.9084 ฟรังก์ และดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3189 ดอลลาร์แคนาดา จากระดับ 1.3178 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1787 ดอลลาร์ จากระดับ 1.1850 ดอลลาร์ ขณะที่เงินปอนด์อ่อนค่าลงแตะที่ระดับ 1.3093 ดอลลาร์ จากระดับ 1.3207 ดอลลาร์ และดอลลาร์ออสเตรเลียอ่อนค่าลงสู่ระดับ 0.7160 ดอลลาร์สหรัฐ จากระดับ  0.7191 ดอลลาร์สหรัฐ